ડો. એમ. સી. પટેલે કેળવણી મંડળની વિસ્તૃત વિકાસગાથાની માહિતી આપી સંસ્થાઓ અને દાતાઓ અંગે સંતોષ વ્યક્ત કર્યો હતો. આ તબક્કે રજત જયંતી ઉજવણીનો પ્રારંભ કરતાં સંગીત સાથે મહાનુભાવોએ અને શ્રોતાજનો દ્વારા ફુગ્ગા ઉડાડવામાં આવ્યા હતા. સરોજબહેન વી. એમ. પટેલ તરફથી તેમના લગ્નજીવનનાં 50 વર્ષ પૂર્ણ થયાની ખુશીમાં હોસ્પિટલ માટે 1 લાખ રૂપિયાનો ચેક તથા ચરોતર ગેસ સહકારી મંડળી તરફથી રૂપિયા 15 લાખનો ચેક કિરણભાઈ પટેલે અર્પણ કર્યો હતો. ઉલ્લેખનીય છે કે અગાઉ ચરોતર ગેસ સહકારી મંડળીએ ચારુસેટ હોસ્પિટલ માટે સત્તર લાખ પચાસ હજારનું દાન આપેલું છે. અમરીશભાઈ તરફથી ચારુસેટમાં હર્ષાબહેનની સ્મૃતિમાં રૂપિયા પાંચ લાખના ગોલ્ડ મેડલ માટેની જાહેરાત કરાઈ હતી.